Prehistorické jaskyne Yagul a Mitla v Centrálnom údolí Oaxacy

Prehistorické jaskyne Yagulu a Mitla v Centrálnom údolí Oaxacy je mexická pamiatka zapísaná od roku 2010 na zozname Svetového dedičstva UNESCO.

Nachádza sa na severných svahoch Centrálneho údolia Oaxacy v rovnomennom štáte Oaxaca. Pozostáva z dvoch predhispánskych archeologických komplexov – Yagul a Mitla – a skupiny viac ako 60 prehistorických jaskýň a skalných úkrytov. V niektorých z týchto jaskýň boli nájdené archeologické predmety i nástenné jaskynné maľby, ktoré dokumentujú prechod kočovných lovcov k začínajúcim poľnohospodárom. 10 000 rokov staré semená rastlín z rodu tekvicovitých sú považované za najstaršie známe dôkazy domestikovaných rastlín na americkom kontinente. Nájdené fragmenty kukuričných klasov v jednej z jaskýň sú najstarším zdokumentovaným príkladom domestifikácie kukurice. Kultúrna krajina prehistorických jaskýň v okolí Yagulu a Mitla reprezentuje dlhodobý vzťah medzi človekom a prírodou, z ktorého sa vyvinuli mezoamerické civilizácie.

 Fotogaléria 

 Zdroj 

Kategória:Lokality Svetového dedičstva v Mexiku
Kategória:Jaskyne v Mexiku